কেমন কাটবে সরস্বতী পুজো, কী বলছে আবহাওয়া দফতর?

কলকাতা: বাংলা থেকে গুটি গুটি পায়ে বিদায় নিয়েছে শীত। ফেব্রুয়ারির প্রথম দিন শবরবাসীর ঘুম ভাঙল বৃষ্টি দিয়ে। শনিবার সকাল থেকে মেঘলা আকাশ, আবার কোথাও ঝিরিঝিরি বৃষ্টির (Rainfall Kolkata) দেখা মিলেছে। নতুন করে পারা পতনের সম্ভাবনা নেই। তবে সরস্বতী পুজোতে নেই ভারী বৃষ্টির সম্ভাবনা। আলিপুর হাওয়া অফিস জানাচ্ছে, রাজ্যে আর নতুন করে পারদ পতনের কোনও সম্ভাবনা নেই। শীত প্রায় বিদায়ের পথে। চলতি বছরের সরস্বতী পুজো (Saraswati Puja) উষ্ণ কাটবে।

পশ্চিমী ঝঞ্ঝার কারণে গাঙ্গেয় বঙ্গে উত্তুরে হাওয়া বইতে পারেনি, তার জেরে এই মরশুমে শীত বারবার বাধাপ্রাপ্ত হয়েছে। জাঁকিয়ে ঠান্ডা ঠিক করে থিতু হওয়ার আগেই শুরু হয়েছে শীতের বিদায় নিতে চলেছে। আবহবিদদের অনুমান, ফেব্রুয়ারির মাঝামাঝি থেকে বাংলা থেকে বিদায় নেবে শীত। দক্ষিণবঙ্গে আগামী চার-পাঁচ দিন স্বাভাবিকের উপরেই থাকবে তাপমাত্রা। তবে ফেব্রুয়ারির প্রথম সপ্তাহে তাপমাত্রা সামান্য নামতে পারে বলে পূর্বাভাস।

আরও পড়ুন: নৈহাটি ঘটনার ২৪ ঘণ্টার মধ্যে বারাকপুরের সিপি বদল, নতুন দায়িত্বে কে?

হাওয়া অফিস জানাচ্ছে, দক্ষিণবঙ্গে আগামী চার থেকে পাঁচ দিন স্বাভাবিকের উপরেই থাকবে তাপমাত্রা। এদিকে রাজ্যজুড়ে মেঘলা আকাশ ও ঘন কুয়াশার পূর্বাভাস রয়েছে। রবিবার দুই ২৪ পরগনা, দুই মেদিনীপুর, পশ্চিম বর্ধমান, বাঁকুড়ায় ঘন কুয়াশার দাপট থাকবে। সোমবার হালকা থেকে মাঝারি কুয়াশা থাকবে। শনিবার কলকাতার সর্বনিম্ন তাপমাত্রা ২২.‌৬ ডিগ্রি। যা স্বাভাবিকের তুলনায় প্রায় ৭ ডিগ্রি বেশি।

উত্তরবঙ্গের চার জেলাতে আজ শনিবার কুয়াশার দাপট। ঘন কুয়াশা থাকবে জলপাইগুড়ি কোচবিহার উত্তর ও দক্ষিণ দিনাজপুর জেলাতে। রবিবার ঘন কুয়াশার দাপট থাকবে জলপাইগুড়ি, কোচবিহার দুই দিনাজপুর এবং মালদায়। বাকি জেলাতেও হালকা থেকে মাঝারি কুয়াশার সম্ভাবনা রয়েছে।

অন্য খবর দেখুন